Diari Oficial de la Generalitat Valenciana


Sumari del DOGV 6660, del 28-11-2011 (2011/11595)

Adjudicació del Programa d'Actuació Integrada UEP-20 de SUB/NP del Pla General d'Ordenació Urbana.
--------------------------------------------------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11602


Data del document
:   14-11-2011

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * pla d'urbanisme
    * administració local

Adjudicació del Programa d'Actuació Integrada UEP-20 de SUB/NP del Pla General d'Ordenació Urbana. [2011/11161]  
L'alcalde president de l'Ajuntament d'Alcalà de Xivert fa saber:   
  
El Ple de l'Ajuntament, en la sessió celebrada en data 19 d'agost de 2009, va adoptar un acord amb la part dispositiva següent:  
  
Primer  
Aprovar, provisionalment, el projecte d'urbanització d'acord amb les condicions establides en l'informe emés per l'arquitecte municipal, a conseqüència de la valoració de l'alternativa tècnica, d'acord amb el que disposa l'article 155.1 de la Llei Urbanística Valenciana i que es detallen a continuació, per la qual cosa dins del termini assenyalat s'haurà de presentar un text refós on s'esmenten:  
· Les infraestructures (clavegueram, aigua potable, subministrament en baixa tensió, enllumenat públic, pluvials i telefonia) comprendran tots els vials i s'estendran fins als límits de l'àmbit. En concret, la xarxa de clavegueram al carrer C-1 davant de la zona verda es connectarà amb la que hi ha a l'àmbit d'urbanització contigu, mentre que la baixa tensió discorrerà pel davant de totes les parcel·les existents.  
· Les infraestructures de subministrament elèctric en baixa i mitjana, d'aigua potable i telefonia comptaran amb l'aprovació de les diferents companyies subministradores i hauran de quedar reflectides en el projecte d'urbanització. Les variacions que es deriven dels informes de les companyies respecte de la documentació presentada no comportaran cap retaxació.  
· El diàmetre mínim de la xarxa de pluvials serà de 600 mm, no obstant això aquest haurà de restar justificat al projecte d'urbanització.  
· S'eliminaran totes les instal·lacions aèries que discórreguen per l'interior de l'àmbit, mentre que els suports necessaris per al desmuntatge de les instal·lacions hauran de restar al límit de l'àmbit sense dificultar la circulació de vehicles i vianants.  
· La instal·lació de l'enllumenat exterior s'ajustarà a allò que s'ha indicat en el Reglament d'Eficiència Energètica i a les directrius de l'Ajuntament (columnes, lluminàries, telegestió, etc.).  
· S'haurà d'incloure l'arbratge d'alineació així com el reg per degoteig.  
· La zona verda es definirà d'acord amb els criteris municipals.  
  
· Les illes de contenidors es distribuiran de tal manera que la distància màxima entre aquestes siga de 200 metres.  
· Totes les infraestructures i obres a dur a terme s'ajustaran a l'ordenança reguladora de les obres d'urbanització, execució de rases i reposició d'infraestructures.  
· Les variacions que es deriven dels apartats anteriorment indicats no comportaran cap retaxació.  
El compliment de la resta de condicionants tècnics i genèrics establits en les bases publicades per al desenvolupament del programa d'actuació integrada serà supervisat en el projecte d'urbanització definitiu i durant la seua execució.  
  
Segon  
Aprovar la proposició juridicoeconòmica presentada per Jesús Duarte Gallego, en representació de la mercantil Rosales XX, per al desenvolupament del programa d'actuació integrada P-20, amb l'assignació de 62 punts. Amb l'aplicació de la ponderació establida en les bases particulars, la puntuació assignada a la 26,00 correspon a l'alternativa tècnica (40% dels 65 punts) i 36,00 punts a la proposició juridicoeconòmica (60% de 60 punts).  
  
Tercer  
Aprovar el programa d'actuació integrada corresponent a la unitat d'execució de sòl urbà UE P-20 del Pla General d'Alcalà de Xivert i adjudicar la condició d'urbanitzador a la mercantil Rosales XX, SA, amb subjecció a les observacions formulades en els informes tècnics esmentades anteriorment i condicionat a l'obtenció de l'informe favorable de l'entitat concessionària del servei de proveïment d'aigües d'aquest municipi (Facsa) que continga contestació per part de la Confederació Hidrogràfica del Xúquer amb indicació de la suficiència de recursos hídrics que permeten proveir l'esmentada unitat o, si no n'hi ha, referència al silenci administratiu, i sense perjudici de qualssevol altres informes vinculants que, de conformitat amb la legislació vigent, siguen necessaris per a començar les obres d'urbanització l'obtenció dels quals s'haurà d'assumir com a compromís obligació per l'agent urbanitzador.   
  
Quart  
Advertir Jesús Duarte Gallego, en representació de la mercantil Rosales XX, SA, com a agent urbanitzador, que haurà de complir amb els següents terminis per al desenvolupament i execució del programa:   
  
· Termini màxim de presentació dels textos refosos del projecte d'urbanització: 1 mes des de la formalització del conveni entre l'Ajuntament i l'urbanitzador.   
· Termini màxim de presentació del projecte de reparcel·lació: 2 mesos des de l'aprovació definitiva del projecte d'urbanització.   
· Termini màxim de presentació dels textos refosos del projecte de reparcel·lació: 1 mes des de la notificació de les modificacions a introduir.   
· Termini màxim d'inici de selecció de l'empresari constructor: 1 mes des de l'aprovació definitiva del text refós del projecte de reparcel·lació.   
· Termini màxim d'execució de la urbanització: 10 mesos des de la selecció del constructor.   
· Termini màxim edificació dels solars: 4 anys des de la recepció de les obres d'urbanització.   
  
Cinqué  
Publicar aquest acord plenari d'aprovació d'aquest programa en el Butlletí Oficial de la Província de Castelló, una ressenya d'aquesta aprovació en el Diari Oficial de la Comunitat Valenciana i en el Diari Oficial de la Unió Europea als efectes establits en els articles 106.1 i 137.7 de la Llei Urbanística Valenciana i en l'article 327.2 del Reglament d'Ordenació i Gestió Territorial i Urbanística.  
  
Sisé  
Comunicar a la mercantil Rosales XX, SA, de conformitat amb l'article 138 de la Llei Urbanística Valenciana, que dins del termini d'un mes, a partir de la notificació de l'acord d'aprovació i adjudicació del programa a l'adjudicatari, haurà de presentar un resguard acreditatiu d'haver constituït la garantia definitiva per un import del 10% de les càrregues d'urbanització i procedir a la formalització en un document administratiu del contracte per al desenvolupament i execució del programa d'actuació integrada corresponent a la unitat d'execució UE.20 de sòl urbà del Pla General d'Alcalà de Xivert.   
Amb anterioritat a la formalització del contracte, la mercantil Rosales XX, SA, haurà d'acreditar davant de l'Ajuntament d'Alcalà de Xivert la constitució de la garantia definitiva per la quantia establida en les bases reguladores del programa.  
  
Seté  
Remetre a la conselleria competent en matèria d'urbanisme les actuacions d'aquest programa d'actuació integrada als efectes establits en els articles 106.1 i 137.6 de la Llei Urbanística Valenciana.  
  
  
Huité  
Notificar aquest acord plenari, de conformitat amb l'article 137.7 de la Llei Urbanística Valenciana i 327 del Reglament d'Ordenació i Gestió Territorial i Urbanística, a tots els que consten com interessats en les actuacions d'aquest procediment administratiu i donar compte de l'aprovació i adjudicació del programa d'actuació integrada que correspon a la unitat d'execució UE.20 de sòl urbà del Pla General d'Alcalà de Xivert.   
  
Nové  
Aquest acord plenari posa fi a la via administrativa i, de conformitat amb els articles 325, 447 i 448.3 del Reglament d'Ordenació i Gestió Territorial i Urbanística, amb caràcter previ a la interposició del recurs contenciós administratiu, es podrà interposar un recurs de reposició davant del Ple de l'Ajuntament d'Alcalà de Xivert, dins del termini d'un mes comptador des de la notificació de l'acte administratiu, tot això de conformitat amb els articles 107.1, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Alcalà de Xivert, 14 de novembre de 2011.- L'alcalde: Francisco Juan Mars.